CELEX: 62018TN0474
Language: sk
Date: 2018-08-06 00:00:00
Title: Vec T-474/18: Žaloba podaná 6. augusta 2018 – Veit/ECB

1.10.2018   
            
            
               SK
            
            
               Úradný vestník Európskej únie
            
            
               C 352/41
            
         
      Žaloba podaná 6. augusta 2018 – Veit/ECB
      (Vec T-474/18)
      (2018/C 352/49)
      Jazyk konania: nemčina
      
         Účastníci konania
      
      
         Žalobca: Sebastian Veit (Frankfurt nad Mohanom, Nemecko) (v zastúpení: K. Kujath, Rechtsanwalt)
      
         Žalovaná: Európska centrálna banka
      
         Návrhy
      
      Žalobca navrhuje, aby Všeobecný súd:
      
                  —
               
               
                  zrušil rozhodnutie žalovanej z 3. januára 2018 o zaradení žalobcu do platovej skupiny s účinnosťou od 1. januára 2018 v rozsahu, v akom bol žalobcovi v tomto platovom rozmedzí F/G priznaný platový stupeň 17,
               
            
                  —
               
               
                  zrušil rozhodnutie žalovanej z 25. mája 2018 o zamietnutí návrhu žalobcu na priznanie platového stupňa 83 v platovom rozmedzí F/G s účinnosťou od 1. januára 2018,
               
            
                  —
               
               
                  zaviazal žalovanú na náhradu trov konania.
               
            
         Dôvody a hlavné tvrdenia
      
      Na podporu svojej žaloby, žalobca uvádza dva žalobné dôvody.
      
                  1.
               
               
                  Prvý žalobný dôvod je založený na porušení zásady rovnosti zaobchádzania
                  V prvom žalobnom dôvode sa vytýka, že žalovaná u interných uchádzačov o pracovné miesto, na rozdiel od externých uchádzačov, ktorý sa v rovnakých výberových konaniach nachádzali v porovnateľnej situácii, zohľadnila len v obmedzenej miere relevantnú prax.
               
            
                  2.
               
               
                  Druhý žalobný dôvod je založený na porušení všeobecnej zásady náležitej starostlivosti
                  V druhom žalobnom dôvode sa uvádza, že žalovaná bez vecného odôvodnenia zaobchádzala so žalobcom ako vlastným zamestnancom menej výhodne než s uchádzačmi, ktorí u nej neboli zamestnaní.